Valke gaan dalk Pippie se fonds ondersoek | Maroela Media
Die foto van Pippie is Maandag op Facebook gelaai.
"'n Vrou het vorendag gekom met beweringe dat fondse van Pippie se stigting, Pippie se Gesiggie, gebruik word om die ma se leefstyl te finansier," het kapt. Paul Ramaloko, die Valke se woordvoerder, Dinsdag gesê.
Hy het egter beklemtoon dat geen kriminele aanklagte amptelik aanhangig gemaak is nie.
Pippie het die harte van mense regoor die wêreld geraak toe sy op Oujaarsaand in 2011 erge derdegraadse brandwonde opgedoen het nadat sy met vuuraanstekerjel gebrand het.
Sy het verlede jaar in Junie 'n baanbrekersoperasie ondergaan toe gekloonde vel, wat in Boston in Amerika gekweek is, suksesvol op haar oorgeplant is.
Pogings deur Maroela Media om Pippie se ma, Anice, op te spoor vir kommentaar, was tot dusver onsuksesvol. Anice het tydens 'n vorige geleentheid op Facebook gesê dat sy "niks het om weg te steek nie".
Ek sal BITTER hartseer EN teleurgesteld wees indien dit die waarheid is !
Hierdie klein pop het in soveel mense se harte gekruip en ek glo daar gaan nog derduisende rande benodig word vir plastiese chirurgie en ander verdere behandeling.
Ek hoop nie dis waar nie! Kan 'n ma die befondsing neem om haar eie leefstyl te finansier as sy haar kind elke dag sien en weet deur wat sy was en deur wat sy nog gaan? Ek wonder of haar eggenoot weet?